Mal for risikovurdering ved aktivitet/arrangement

For alle aktiviteter/arrangementer skal det alltid gjennomføres en risikoanalyse og -vurdering. Hvor detaljert/dyptgående avhenger av type arrangement/aktivitet og type deltakere. For arrangementer som innebærer opplæring (kurs), eller ved aktiviteter med personer som ikke innehar kompetanse til å vurdere sikkerhet/risiko selv, skal det alltid gjennomføres en detaljert analyse/vurdering.

|  |  |  |  |
| --- | --- | --- | --- |
| **Aktivitet** | **Uønsket hendelse** | **Utløsende årsak** | **Risikoreduserende tiltak** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

Her er det en håndfull eksempler på risikomomenter i alle kategorier, og hvordan risikoverdi senkes ved tiltak. Alle tiltak bør vurderes overført til instruks, og instruks skal foreligge dersom sikkerhet tas hånd om av andre (instruktør, m.m.)

## Eksempler på utfylling/momenter:

Noen risikomomenter og risikoreduserende tiltak er felles for all tauklatring utendørs.

|  |  |  |  |
| --- | --- | --- | --- |
| **Aktivitet** | **Uønsket hendelse** | **Utløsende årsak** | **Risikoreduserende tiltak** |
| Alle klatreaktiviteter | Utstyrssvikt | Feilbruk av utstyr eller skadet utstyr. | Utstyrssjekk før og under bruk, krav om riktig instruktørkompetanse. Loggføre bruk av utstyr i klubbens eie. |
| Alle klatreaktiviteter | Feilbruk av utstyr | Manglende kunnskap. | Krav om riktig instruktørkompetanse. Bruke anbefalt metodesett. |
| Alle klatreaktiviteter | Steinsprang | Klatrer eller klatretau løsner stein i ruta. | Velg ruter uten løst fjell, bruk av hjelm. |
| Alle klatreaktiviteter | Ring på finger (som kan føre til avrevet finger) | Manglende kunnskap i kombinasjon med fall der ringen henger igjen i formasjoner i fjellet. | Instruks til alle deltakere om å ta av ring før klatring. |
| Alle klatreaktiviteter på boltede ruter. | Finger puttes inn i boltehenger (som kan føre til avrevet finger) | Manglende kunnskap i kombinasjon med fall når fingeren er inne i boltehengeren. | Instruks til alle deltakere om å ikke putte finger inn i boltehenger, samt årvåken oppfølging fra instruktør. |
| All klatreaktivitet på topptau | Fall | Manglende ferdighet eller løse tak. | Korrekt bruk av tau og annet utstyr (klatre i loddlinja, mellomforankring i overheng…etc?). Trygg sikring fra sikrer. |
| All klatreaktivitet på led | Fall | Manglende ferdighet eller løse tak. | Korrekt bruk av tau og annet utstyr. Trygg sikring fra sikrer. Sørge for at det klatres på ruter hvor det ikke er for langt mellom sikringene, evt. at det sikres tett nok om sikringen settes selv. |
| All rappellaktivitet. | Mister grepet på bremsehånda. | Uoppmerksomhet, manglende kunnskap, forstyrret. | Enten ha klemknutesikring eller ekstra sikringstau eller person som står nede og strammer i rappelltauet. |
| All rappellaktivitet | Setter håret fast i rappellbremsen. | Langt hår i kombinasjon med uoppmerksomhet eller manglende kunnskap. | Instruktør bevisstgjør deltakeren på faren, samt oppfordrer personer med langt hår til å sette opp håret eller putte det innenfor jakke/genser. |